เทศบัญญัติเทศบาลตำบลแม่ระมาดเรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลแม่ระมาดอำเภอแม่ระมาด จังหวัดตาก พ.ศ. ๒๕๖๐ โดยที่เป็นการสมควรตราเทศบัญญัติเทศบาลตำบลแม่ระมาดว่าด้วยการกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลแม่ระมาดอำเภอแม่ระมาด จังหวัดตากอาศัยอำนาจตามความในมาตรา๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่๕) พ.ศ. ๒๕๑๐ เทศบาลตำบลแม่ระมาดโดยความเห็นชอบของสภาเทศบาลตำบลแม่ระมาด และผู้ว่าราชการจังหวัดตาก จึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลแม่ระมาดเรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลแม่ระมาด อำเภอแม่ระมาด จังหวัดตาก พ.ศ. ๒๕๖๐ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตากในท้องที่ตามข้อ ๔ข้อ ๓ ในเทศบัญญัตินี้มิให้ใช้บังคับแก่การก่อสร้างหรือดัดแปลงเขื่อน สะพาน อุโมงค์ ทางหรือท่อระบายน้ำ กำแพง ประตู และรั้วข้อ ๔ ในเทศบัญญัตินี้บริเวณที่๑ หมายความว่า พื้นที่บริเวณ ดังต่อไปนี้ด้านเหนือจดเขตเทศบาลตำบลแม่ระมาด ระหว่างหลักเขตที่ ๑ และหลักเขตที่ ๒ด้านตะวันออกจดเขตเทศบาลตำบลแม่ระมาด ระหว่างหลักเขตที่ ๒ และหลักเขตที่ ๓ด้านใต้จดเขตเทศบาลตำบลแม่ระมาด ระหว่างหลักเขตที่ ๒ หลักเขตที่ ๓ และหลักเขตที่ ๔ด้านตะวันตกจดเขตเทศบาลตำบลแม่ระมาด ระหว่างหลักเขตที่ ๔ และหลักเขตที่ ๑ทั้งนี้ตามแผนที่ท้ายเทศบัญญัตินี้ข้อ ๕ ให้กำหนดพื้นที่ในท้องที่เทศบาลตำบลแม่ระมาดอำเภอแม่ระมาด จังหวัดตาก ภายในบริเวณแนวเขตตามแผนที่ท้ายเทศบัญญัติ เป็นบริเวณห้ามก่อสร้างดัดแปลง หรือเปลี่ยนการใช้ซึ่งอาคารชนิดและประเภท ดังต่อไปนี้ภายในบริเวณที่๑ ห้ามบุคคลใดก่อสร้างอาคาร ดังต่อไปนี้(๑) โรงงานตามประกาศกระทรวงอุตสาหกรรม เรื่อง มาตรการคุ้มครองความปลอดภัยในการดำเนินงาน(ฉบับที่ ๔) พ.ศ. ๒๕๕๒(๒) โรงงานตามกฎหมายว่าด้วยโรงงาน เว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน๕๐๐ ตารางเมตร และมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน(๓) คลังน้ำมัน และสถานที่เก็บรักษาน้ำมัน ลักษณะที่สาม ตามกฎหมายว่าด้วยการควบคุมน้ำมันเชื้อเพลิงเพื่อการจำหน่าย(๔) สถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภทค ลักษณะที่สอง สถานีบริการน้ำมันประเภท จ ลักษณะที่สอง และสถานีบริการน้ำมันประเภทฉ ตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย ที่ตั้งอยู่ริมถนนสาธารณะที่มีเขตทางน้อยกว่า๑๒ เมตร(๕) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุและสถานที่บรรจุก๊าซปิโตรเลียมเหลวประเภท โรงเก็บ ตามกฎหมายว่าด้วยการควบคุมน้ำมันเชื้อเพลิง(๖) สถานีบริการก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงที่มีที่ตั้งอยู่ริมถนนสาธารณะที่มีเขตทางน้อยกว่า๑๒ เมตร(๗) อาคารเลี้ยงสัตว์ทุกชนิดเพื่อการค้า(๘) อาคารเพาะเลี้ยงสัตว์น้ำ(๙) โรงฆ่าสัตว์(๑๐) อาคารเก็บสินค้าเพื่อเป็นที่เก็บ พัก หรือถ่ายสินค้า หรือสิ่งของ เพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร และต้องตั้งอยู่ริมถนนสาธารณะที่มีเขตทางไม่น้อยกว่า ๑๖ เมตร(๑๑) รงกำจัดมูลฝอย(๑๒) อาคารเก็บวัตถุอันตราย(๑๓) อาคารซื้อขายหรือเก็บเศษวัสดุ ชิ้นส่วนเครื่องจักรกลเก่า ที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร(๑๔) ป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๕ ตารางเมตร(๑๕) อาคารที่มีความสูงเกิน ๒๓ เมตร เว้นแต่อาคารที่อยู่ในเขตเทศบาลตำบลแม่ระมาดและโครงสร้างสำหรับใช้ในการรับส่งวิทยุหรือโทรทัศน์ ให้มีความสูงเกิน ๒๓ เมตร ได้(๑๖) อาคารที่มีที่ว่างตามแนวขนานริมฝั่งตามสภาพธรรมชาติของลำคลอง ห้วย หรือแหล่งน้ำสาธารณะน้อยกว่า๓ เมตร เว้นแต่เป็นการก่อสร้างเพื่อการคมนาคมหรือสาธารณประโยชน์การวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๖ ภายในพื้นที่กำหนดตามข้อ ๔ ห้ามมิให้บุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ข้อ ๗ ภายในบริเวณพื้นที่ที่กำหนดตามข้อ ๔ อาคารที่มีอยู่ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๕ข้อ ๘ ภายในพื้นที่กำหนดตามข้อ ๔ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้น ไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีตำบลแม่ระมาด รักษาการตามเทศบัญญัตินี้ประกาศ ณ วันที่ ๒๖ กันยายน พ.ศ. ๒๕๖๐ชัยณรงค์ มะเดชะนายกเทศมนตรีตำบลแม่ระมาด[เอกสารแนบท้าย]๑. แผนที่ท้ายเทศบัญญัติเทศบาลตำบลแม่ระมาดเรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลแม่ระมาดอำเภอแม่ระมาด จังหวัดตาก พ.ศ. ๒๕๖๐(ดูข้อมูลจากภาพกฎหมาย)ปุณิกา/จัดทำ[๑]ราชกิจจานุเบกษา เล่ม ๑๓๕/ตอนพิเศษ ๓๙ ง/หน้า ๔๓/๒๑ กุมภาพันธ์ ๒๕๖๑